Lady Gaga Presents the Monster Ball Tour: At Madison Square Garden

Lady Gaga Presents the Monster Ball Tour: At Madison Square Garden — სპეციალური კონცერტი და დოკუმენტური ფილმი, რომელიც გადაღებულია 2011 წლის 21 და 22 თებერვალს ამერიკელი პოპ-მომღერალ ლედი გაგას მიერ თავისი მეორე მსოფლიო ტურნეს The Monster Ball Tourის დროს. კონცერტი გადაღებულია გაგას მშობლიურ ქალაქ ნიუ-იორკში მედისონ სკვერ გარდენში. ორსაათიანი სპეციალური შოუ გადაიღო ტელეკომპანია HBO-მ. მისი ტელე პრემიერა მოხდა 2011 წლის 7 მაისს. ტელე პრემიერის მეორე დღეს გაგამ ამ ტურნეს ბოლო კონცერტი მექსიკაში ჩაატარა . ეს სპეციალური შოუ 2011 წლის 24 ნოემბერს გამოვიდა DVD-ზე და Blu-Ray-ზე.

ჩანაწერი შეიცავს ვიდეოებს და ფოტო სურათებს კონცერტის დაწყებამდე და მის კულისებში მზადების პროცესს. კონცერტმა კრიტიკოსების მხრიდან დადებითი შეფასება მიიღო და მათ ხაზი გაუსვეს გაგას შესრულებას, მაგრამ ეჭვი შეეპარათ მის გულწრფელობაში ინტერვიუს დროს კულისებში. მათ ასევე აღნიშნეს, რომ რაღაც მსგავსება იყო პოპ-მომღერალ მადონას 1991 წელს გამოშვებულ ფილმთან „საწოლში მადონასთან“. კონცერტმა მიიღო ხუთი ნომინაცია ემის რიგით 63-ე დაჯილდოებაზე და გაიმარჯვა ერთ ნომინაციაში.

 მიმოხილვა 
დოკუმენტური ფილმი იწყება შავი და თეთრი კადრებით. გაგა სეირნობს თავის მშობლიურ ქალაქ ნიუ-იორკში, შემდეგ შედის კაფეში, სადაც უკვეთავს ყავას. ამის შემდეგ გაგა მიემართება დაცვასთან ერთად შავი ჯიპისკენ, რომელშიც ჩაჯდომის შემდეგ ის გაემართა მედისონ სკვერ გარდენისკენ. გზაში გაგა იხსენებს, თუ როგორ ესწრებოდა თავისი საყვარელი მომღერლების კონცერტებს მედისონ სკვერ გარდენში და როგორ ოცნებობდა ერთხელ მაინც ჩაეტარებინა აქ კონცერტი და დარბაზი მთლიანად გაევსო. როდესაც მიუახლოვდნენ არენას, გაგამ მანქანის ფანჯარა ჩამოსწია და დაინახა ბანერი, სადაც ეწერა რომ დღეს კონცერტს ატარებს ლედი გაგა და ყველა ბილეთი გაყიდულია. ამაზე მას ცრემლები წამოუვიდა. შემდგომ მოქმედება ხდება გაგას გასახდელში, სადაც მომღერალი საუბრობს იმაზე, რომ მისი არავის არ ესმის მოყვარულთა გარდა და იგი თავს გრძნობს "დამცირებულად". შემდგომ გაგა მიემართება სცენისკენ, სადაც გასვლამდე წაიმღერებს სიმღერა "Marry the Night"-ის დასაწყისს. მაშინ სიმღერა არ იყო გამოსული (კონცერტი გადაღებულია 2012 წლის 21 და 22 თებერვალს). შემდგომ იწყება კონცერტი და შიგა და შიგ შავ თეთ ფერებში ჩანს კულისები და კოსტუმის გამოცვლის სცენები. ფილმი მთავრდება სიმღერა "Born This Way"-ს აკაპელა ვერსიით, რომელსაც გაგა ასრულებს თავის ბექ-ვოკალისტებთან ერთად, კულისებში.

 ვიდეო გამოშვება 

Lady Gaga Presents the Monster Ball Tour: At Madison Square Garden გამოვიდა DVD-ზე და Blu-Ray-ზე 2011 წლის 24 ნოემბერს. გარდა ტელეკომპანია HBO მიერ გადაღებული კონცერტისა, დისკზე ასევე ჩაწერილია ფოტო გალერეა და ტურნეს კულისების კადრეი, რომელიც მხოლოდ DVD დისკისთვის იქნა გადაღებული. ვიდეო ჩანაწერი ასევე შესულია კოლექციაში, რომელიც მოიცავს სამ დისკს "Born This Way: The Remix" და ალბომ "Born This Way"-ს. ამ კოლექციის სახელწოდებაა Born This Way: The Collection. იგი გაყიდვაში გამოვიდა DVD დისკთან ერთად. აშშ-ში გამოცემა Blu-Ray იყო ხელმისაწვდომი მხოლოდ ქსელ "Best Buy"-ში. DVD დისკმა დიდი ბრიტანეთის მუსიკალური ვიდეოების ჩარტში 2011 წლის 3 დეკემბერს დაიკავა მეოთხე ადგილი. ხოლო აშშ-ის ბილბორდის მუსიაკლური ვიდეოების ჩარტში - პირველი ადგილი, გაყიდული 26,000 ასლით. Lady Gaga Presents the Monster Ball Tour: At Madison Square Garden იქცა #4 ყველაზე სწრაფად გაყიდვადი მუსიკალური DVD დისკი აშშ-ში 2011 წელს. ავსტრალიის მუსიაკლური DVD-ის ჩარტში დისკმა დაიკავა მეორე ადგილი. რამდენიმე კვირის შემდეგ ავსტრალიის ხმისჩამწერმა ასოციაციამ დისკს მიანიჭა პლატინის წოდება, გაყოდული 15,000 ასლით. 2012 წლის იანვარში დისკმა მიიღო ორმაგი პლატინის წოდება. მან ასე ასევე ორმაგი პლატინის წოდება მიიღო საფრანგეთში.

 სიმღერების სია 

ბონუს დამატება
 "Born This Way" (აკაპელა) – 3:16
 "Monster Ball-ის კულისები" – 12:50
 ფოტო გალერეა

 ჩარტი 

ჩარტი (2011)პოზიციაავსტრალიის მუსიკალური DVD-ის ჩარტი2ავსტრალიის მუსიკალური DVD-ის ტოპ 105ბელგიის მუსიკალური DVD-ის ჩარტი (Flanders)3ბელგიის მუსიკალური DVD-ის ჩარტი (Wallonia)2ჩეხეთის მუსიკალური DVD-ის ჩარტი9დანიის მუსიკალური DVD-ის ტოპ 107ჰოლანდიიოს მუსიკალური DVD-ის ჩარტი3საფრანგეთის მუსიკალური DVD-ის ჩარტი1ფინეთის მუსიკალური DVD-ის ჩარტი4გერმანიის მუსიკალური DVD-ის ჩარტი6

ჩარტი (2011)პოზიციაუნგრეთის მუსიკალური DVD-ის ჩარტი3ირნალნდიის მუსიკალური DVD-ის ჩარტი6იტალიის მუსიკალური DVD-ის ჩარტი 1იაპონიის მუსიკალური DVD-ის ჩარტი 3ესპანეთის მუსიკალური DVD-ის ჩარტი 6შვედეთის მუსიკალური DVD-ის ჩარტი5შვეიცარიის მუსიკალური ვიდეოების ჩარტი2დიდი ბრიტანეთის მუსიკალური ვიდეოების ჩარტი4აშშ, ბილბოარდის მუსიკალური ვიდეოების ჩარტი1

 სერტიფიცირება 
 ქვეყანა სერტიფიკატიავსტრალია2× პლატინასაფრანგეთი2× პლატინაhttp://www.disqueenfrance.com/fr/pag-259165-DISQUES-D-OR.html?year=&type=18

 რესურსები ინტერნეტში 


 სქოლიო 

კატეგორია:2011 წლის სპეციალური სატელევიზიო გადაცემები
კატეგორია:2011 წლის ვიდეო ალბომები
კატეგორია:მედისონ სკვერ გარდენში ჩაწერილი ალბომები
კატეგორია:ტელეკომპანია HBO-ს სცეპიალური გადაცემები
კატეგორია:Interscope Records-ის ვიდეო ალბომები
კატეგორია:ლედი გაგას ვიდეო ალბომები
კატეგორია:საკონცერტო ვიდეო ალბომები
კატეგორია:ვიდეო ალბომები შემსრულებლის მიხედვით
კატეგორია:ლედი გაგას საკონცერტო ალბომები
კატეგორია:2011 წლის საკონცერტო ალბომები